2.

2004. augusztus 1-jétől a 8. cikk a következőképpen módosul: a) A 2. bekezdés helyébe az alábbi szöveg lép: „2a. kompenzáció feltételei a) A küldő TARGET-résztvevő vonatkozásában akkor kell a kezelési költség és a kamatkompenzáció iránti igényt megvizsgálni, ha az üzemzavar következtében: i) egy átutalási megbízás aznapi feldolgozása nem teljesült; vagy ii) ha az ilyen TARGET-résztvevő igazolni tudja, hogy a TARGET-ben egy átutalást szándékozott indítani, de erre nem volt képes valamely nemzeti RTGS-rendszerben a megbízások fogadásának leállása miatt. b) A fogadó TARGET-résztvevő vonatkozásában akkor kell a kezelési költség iránti igényt megvizsgálni, ha az üzemzavar következtében a TARGET-résztvevő nem kapott meg egy olyan TARGET-fizetést, amelyet az üzemzavar napján várt. Ebben az esetben a kamatkompenzáció iránti igényt is figyelembe kell venni, ha: i) emiatt az ilyen TARGET-résztvevőnek igénybe kellett vennie az aktív oldali rendelkezésre állást, vagy ha a TARGET-résztvevő nem rendelkezik hozzáféréssel az aktív oldali rendelkezésre álláshoz, a TARGET-résztvevőnél tartozik egyenleg keletkezett, vagy RTGS-számláján a TARGET zárásakor a napközbeni hitel egynapos hitellé alakult át, vagy hitelt kellett felvennie az adott NKB-tól; és ii) vagy a fogadó NKB volt az üzemzavar helye szerinti nemzeti RTGS-rendszer NKB-ja (az üzemzavarral érintett NKB), vagy az üzemzavar a TARGET-munkanap folyamán olyan későn következett be, hogy a fogadó TARGET-résztvevő számára technikailag vagy gyakorlatilag nem volt lehetséges a pénzpiacok igénybevétele.” b) A 3.1. bekezdés b) pontja helyébe az alábbi szöveg lép: „b) A kezelési költség a feldolgozás napján fel nem dolgozott első átutalási megbízás után 50 euró, többszörös fizetési elmaradás esetén a következő négy átutalási megbízás után egyenként 25 euró, minden további átutalási megbízás után 12,50 euró. A kezelési költséget minden egyes fogadó TARGET-résztvevő tekintetében meg kell határozni.” c) A 3.2. bekezdés helyébe az alábbi szöveg lép: „3.2. A fogadó TARGET-résztvevő kompenzációja a) A TARGET kompenzációs rendszere alapján a kompenzációs ajánlat lehet csak kezelési költség, vagy kezelési költség és kamatkompenzáció. b) A kezelési költség összege megegyezik a 3.1. bekezdés b) pontjában meghatározottakkal, és a kezelési költséget minden egyes küldő TARGET-résztvevő tekintetében meg kell határozni. c) A fenti 3.1. bekezdés c) pontjában említett kamatszámítási módszer alkalmazandó azzal, hogy a kompenzáció alapja az aktív oldali rendelkezésre állás kamatlába és a referencia-kamatláb közötti különbség, és azt az üzemzavar miatt az aktív oldali rendelkezésre állás keretében igénybe vett összegre kell alkalmazni. d) i. A részt vevő tagállamok nemzeti RTGS-rendszereinek az eurórendszer monetáris politikai műveletei szempontjából ügyfélnek nem minősülő, fogadó TARGET-résztvevői; és ii. a nem részt vevő tagállamok nemzeti RTGS-rendszereinek fogadó TARGET-résztvevői vonatkozásában a megfelelő (az RTGS-szabályok által ilyen esetekre előírt) büntetőkamatláb megállapításakor mellőzni kell a vonatkozó büntetőkamatlábnak az aktív oldali rendelkezésre állás kamatlábát meghaladó részét (és az esetet figyelmen kívül kell hagyni a túllépés későbbi eseteiben) addig a mértékig, ameddig a tartozik egyenleg, a napközbeni hitel egynapos hitellé való átalakulása vagy az adott NKB-tól történő hitelfelvétel az üzemzavar felmerülésének tulajdonítható, és a fenti ii. pontban említett nemzeti RTGS-rendszerek TARGET-résztvevői vonatkozásában azt figyelmen kívül kell hagyni a napközbeni hitelhez való hozzáférés és/vagy az adott nemzeti RTGS-rendszerben való további részvétel szempontjából.”